b'\n_START_ARTICLE_\nZhang Bao\n_START_PARAGRAPH_\nZhang Bao (tradisjonell kinesisk: \xe5\xbc\xb5\xe5\xaf\xb6, forenklet kinesisk: \xe5\xbc\xa0\xe5\xae\x9d, pinyin: Zh\xc4\x81ng B\xc3\xa0o, Wade-Giles: Chang Pao, d\xc3\xb8d 184) var en oppr\xc3\xb8rsleder under de gule turbaners oppr\xc3\xb8r mot slutten av Handynastiets tid i Kina. Han var lillebror til Zhang Jiao og storebror til Zhang Liang, de andre to hovedledere. Han ble utropt til landgeneral i pakt med Zhang Jiaos l\xc3\xa6re._NEWLINE_Etter Zhang Jiaos d\xc3\xb8d vinteren 184 overtok Zhang Bao og Zhang Liang som oppr\xc3\xb8rets ledere. Men deres lederskap var mindre effektivt. Zhang Liang ble nedkjempet og drept av den keiserlige general Huangfu Song ved Guanzhong. Kort etter gikk Huangfu til angrep p\xc3\xa5 Zhang Bao ved Xiaquyang (i dag Jinzhou) og halshugde ham.'